เที่ยวแคมป์ปิ้ง  Yala Craft n’Camp  ท่ามกลางธรรมชาติ ริมเขื่อนบางลาง
ชาวบ้านและผู้ประกอบการณ์คนรุ่นใหม่ในจังหวัดยะลา หันมามุ่งเน้นและส่งเสริมกิจกรรมการท่องเที่ยวแนวแคมป์ปิ้งในพื้นที่จังหวัดยะลา ที่บริเวณริมเขื่อนบางลาง บ้านวังไทร ตำบลแม่หวาด อำเภอธารโต หลังจากสถานการณ์โควิด-19 คลี่คลาย โดยกิจกรรมเป็นการรวมตัวของภาคเอกชนในพื้นที่จังหวัดยะลา เพื่อหวังสร้างแลนด์มาร์คของพื้นที่จังหวัดชายแดนภาคใต้ โดยมีนักท่องเที่ยวจากจังหวัดพัทลุง สงขลา จากอำเภอสุไหงโกลก จังหวัดนราธิวาส และนักท่องเที่ยวจากประเทศมาเลเซีย เข้าร่วมงานกิจกรรมครั้งนี้ได้จัดเป็นสถานที่ท่องเที่ยว จุดพักแคมป์ปิ้ง ที่ดึงทรัพยากรธรรมชาติที่สมบูรณ์มาใช้ในแนวทางการอนุรักษ์และมุ่งเน้นเปลี่ยนภาพพื้นที่เหตุการณ์ความรุนแรง ให้เป็นที่ท่องเที่ยวปลอดภัย ซึ่งมีทั้งกิจกรรมเล่นน้ำ พายเรือคายัค นอนกางเต้นท์นอนดูดวงจันทร์ ปิ้งย่างและมีกิจกรรมเล่นดนตรีสดริมน้ำ